Erik Oleson

Erik Oleson Peşə(lər) Ssenarist

prodüser İllər aktiv 2002 - davam edir
Erik Oleson amerikalı ssenarist və prodüserdir. O, daha çox Amazon Prime Video-nun Karnival Rou serialının ikinci mövsümünün və Netflix-də yayımlanan, tənqidçilər tərəfindən bəyənilən Marvel-in Dəlisov serialının üçüncü və son mövsümünün şouranneri və icraçı prodüseri kimi tanınır.

O, həmçinin Amazon-un orijinal serialı Yüksək qaladakı adam-ın ikinci mövsümünün baş yazıçısı və icraçı prodüseri olub. Bu layihəyə görə Oleson 2017-ci ildə USC Scripter mükafatına namizəd göstərilib.

 Həyatı 
Oleson Clifton, Virciniyada böyüyüb və Müdafiə Kəşfiyyat Agentliyinin keçmiş köməkçi direktoru Piter C. Olesonun oğludur. Bir kəşfiyyat rəsmisinin oğlu kimi böyüməsi, onun yazacağı hekayələrin mövzusuna əhəmiyyətli dərəcədə təsir edib.

Oleson 13 yaşında ilk ciddi təcrübəsini qazandı, Broadcast News filmi onun doğma şəhərində çəkilərkən gizlicə film meydançasına girdi. Çəkiliş heyəti onun film istehsalına olan həvəsinə valeh oldu və onu film meydançasının maskotu kimi qəbul etdi. Daha sonra bir çox bədii filmlərin istehsal komandasında işləyib və Nyu-York Universitetinin Tisch İncəsənət Məktəbində oxuyarkən reklam rejissoru kimi fəaliyyət göstərib. O, 1995-ci ildə həmin universiteti bitirib.

 Karyera 
Ssenarist kimi karyerasını qurmazdan əvvəl Oleson, Katlin Kennedi, Kris Kolumbs və Cefri Katzenberq kimi tanınmış şəxslər üçün peşəkar ssenari oxucusu olub.

Onun ilk yazı işi Kanada-Amerika serialı Andromeda olub. Daha sonra Oleson Agentlik, Cek və Bobbi, E-Halqası, Krallar, Təqib, Mafiya Həkimi, Böhran, Unudulmaz, Ox və Yüksək qalada adam kimi seriallar üçün ssenari yazıb.

 Dəlisov 
Oktyabr 2017-ci ildə Olesonun Dəlisov serialının üçüncü mövsümünün şouranneri olacağı bildirildi. Rəylərin toplanıldığı Rotten Tomatoes saytında serialın 65 rəy əsasında 97% müsbət qiymətləndirildiyi qeyd edilib.

Oleson serialın dördüncü mövsümü üzərində işləyirdi, lakin serial qəfil ləğv edildi.

 Karnaval Rou 
Oktyabr 2019-cu ildə Olesonun Amazon Prime Video-da 17 fevral 2023-cü ildə yayımlanması planlaşdırılan Karnival Rou serialının ikinci mövsümünün şouranneri və icraçı prodüseri olacağı elan edildi.

 CrimeThink 
Mart 2022-ci ildə Deadline Hollywood Olesonun CrimeThink adlı öz prodüser şirkətini qurduğunu elan etdi. Bu şirkətdə icraçı Pol Şapiro Məzmun rəhbəri vəzifəsində çalışır.

 Xarici keçidlər 

 İstinadlar 

Kateqoriya:Yaşayan insanlar
Kateqoriya:ABŞ prodüserləri
Kateqoriya:ABŞ ssenaristləri